pythainlp/thaigov-v2-corpus-22032023 huggingface dataset:
วันอาทิตย์ที่ 25 กรกฎาคม 2564
โฆษกรัฐบาล ขอกลุ่มเห็นต่างทางการเมือง สร้างบรรยากาศที่ดีสร้างความเชื่อมั่นให้นักท่องเที่ยวที่เดินทางมาประเทศไทยภายใต้โครงการ Phuket Sandbox
โฆษกรัฐบาล ขอกลุ่มเห็นต่างทางการเมือง สร้างบรรยากาศที่ดีสร้างความเชื่อมั่นให้นักท่องเที่ยวที่เดินทางมาประเทศไทยภายใต้โครงการ Phuket Sandbox
นายอนุชา บูรพชัยศรี โฆษกประจำสำนักนายกรัฐมนตรี กล่าวถึงกรณีที่มีกลุ่มคณะราษฎรภูเก็ต และกลุ่มภูเก็ตปลดแอก ได้จัดชุมนุมขบวนคาร์ม็อบ ที่จังหวัดภูเก็ตเพื่อยื่นหนังสือถึงพล.อ.ประยุทธ์ จันทร์โอชา นายกรัฐมนตรี ผ่านผู้ว่าราชการจังหวัดภูเก็ต อีกทั้งได้มีเหตุเผชิญหน้ากันระหว่างผู้ชุมนุมและประชาชนในพื้นที่ภูเก็ตด้วย โดยกลุ่มผู้ชุมนุมได้เรียกร้องให้รัฐบาลฉีดวัคซีนไฟเซอร์ (Pfizer) ให้กับแพทย์และพยาบาลนั้น ในเรื่องนี้ นายอนุชา กล่าวว่าทางกระทรวงสาธารณสุข ได้ชี้แจงยืนยันแล้วว่า วัคซีนไฟเซอร์ที่จะเข้ามาในเดือน ก.ค. นี้ จะนำมาใช้เพื่อฉีดกระตุ้นเป็นเข็มที่ 3 ให้กับบุคลากรทางการแพทย์เป็นกลุ่มแรกก่อนอยู่แล้ว โดยเบื้องต้นได้เตรียมฉีดให้บุคลากรทางการแพทย์ไม่น้อยกว่า 5 แสนคน นอกจากนี้ วัคซีนไฟเซอร์จะได้กระจายไปยังประชาชนกลุ่มเสี่ยง และพื้นที่เสี่ยง โดยจะมีคณะทำงานจากทุกภาคส่วนร่วมพิจารณาดำเนินการจัดสรรวัคซีนในล็อตนี้อย่างเป็นระบบ อีกทั้งพร้อมยืนยันว่าไม่มีการบังคับฉีดกระตุ้นเข็มที่ 3 เป็นแอสตร้าเซนเนก้า (AstraZeneca) ในบุคลากรทางการแพทย์ ที่ฉีดซิโนแวคมาแล้ว 2 เข็มแต่อย่างใด
นอกจากนี้ ข้อเรียกร้องของกลุ่มผู้ชุมนุมในเรื่องการนำเข้าวัคซีน mRNA ที่มีประสิทธิภาพ และหลากหลาย ให้แก่บุคลากรทางการแพทย์ และประชาชนทุก ๆ คนอย่างเท่าเทียมกันนั้น นายอนุชายืนยันว่า กรมควบคุมโรค กระทรวงสาธารณสุขได้ลงนามกับผู้แทนบริษัท ไฟเซอร์ (ประเทศไทย) จำกัดและไบออนเทค ในการจัดซื้อวัคซีนไฟเซอร์ ซึ่งเป็นวัคซีนชนิด mRNA จำนวน 20 ล้านโดส ซึ่งจะมีการจัดส่งในไตรมาสที่ 4 ของปี 2564 นี้และการทำข้อตกลงเพื่อจัดหาวัคซีนไฟเซอร์ในครั้งนี้ จะทำให้ไทยมีวัคซีนโควิด-19 กระจายให้ประชาชนเกือบครบทุกชนิด ทั้งในส่วนของ mRNA ของไฟเซอร์ และโมเดอร์นา, ชนิดเชื้อตาย ของซิโนแวคและซิโนฟาร์ม, ชนิดไวรัลเวกเตอร์ ของแอสตร้าเซนเนก้า และล่าสุดองค์การเภสัชอยู่ระหว่างการเจรจากับผู้ผลิตวัคซีนชนิดโปรตีนซับยูนิต ซึ่งคาดว่าจะนำเข้ามาเพื่อฉีดให้กับประชาชนได้ในช่วงต้นปี 2565 และจะทำให้ไทยมีวัคซีนโควิด-19 หลากหลายเทคโนโลยีที่มีการผลิตอยู่ในปัจจุบัน
นานอนุชา กล่าวอีกว่า จากที่รัฐบาลได้เดินหน้า Phuket Sandbox เปิดรับนักท่องเที่ยวต่างชาติตั้งแต่วันที่ 1 ก.ค. เป็นต้นมา มีจำนวนนักท่องเที่ยวสะสมที่เดินทางเข้ามาภูเก็ตเกือบหนึ่งหมื่นคนแล้ว โดยเดินทางเข้ามาทางเครื่องบินมากกว่า 100 เที่ยวบิน และทราบว่าหลายสายการบินได้แจ้งความประสงค์ที่จะขยายความถี่ของเที่ยวบินต่อสัปดาห์ให้มากขึ้นอีกด้วย ทั้งนี้ ในส่วนของมาตรการการควบคุมการแพร่ระบาดของเชื้อไวรัสโควิด-19 ของจังหวัดภูเก็ตก็ยังสามารถดำเนินการได้อย่างมีประสิทธิภาพ
วันพุธที่ 9 มีนาคม 2565
กรมทางหลวงชนบทห่วงใยความปลอดภัยของประชาชนผู้ใช้เส้นทาง สำรวจทางข้ามบนถนนในโครงข่ายทั่วประเทศกว่า 5,000 แห่ง เพื่อเพิ่มประสิทธิภาพความปลอดภัย แก้ไขปัญหาอุบัติเหตุทางถนนอย่างยั่งยืน
กรมทางหลวงชนบท (ทช.) กระทรวงคมนาคม  ดำเนินการสำรวจทางข้าม (ทางม้าลาย) บนถนนในโครงข่ายทั่วประเทศกว่า 5,000 แห่ง พร้อมหาแนวทางการปรับปรุงแก้ไขเพื่อลดโอกาสในการเกิดอุบัติเหตุทางถนน เพิ่มประสิทธิภาพความสะดวกและปลอดภัยให้กับผู้ใช้เส้นทาง
กรมทางหลวงชนบท (ทช.) กระทรวงคมนาคม ดำเนินการสำรวจทางข้าม (ทางม้าลาย) บนถนนในโครงข่ายทั่วประเทศกว่า 5,000 แห่ง พร้อมหาแนวทางการปรับปรุงแก้ไขเพื่อลดโอกาสในการเกิดอุบัติเหตุทางถนน เพิ่มประสิทธิภาพความสะดวกและปลอดภัยให้กับผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งมอบหมายให้หน่วยงานในสังกัดที่เกี่ยวข้องบูรณาการความร่วมมือระหว่างหน่วยงาน ยกระดับมาตรฐานความปลอดภัยในการเดินทาง โดยการตรวจสอบและปรับปรุงทางข้ามบนถนนในโครงข่ายคมนาคม เพื่อป้องกันและลดจำนวนผู้ได้รับผลกระทบจากอุบัติเหตุอย่างมีประสิทธิภาพและยั่งยืน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า กระทรวงคมนาคมได้ให้ความสำคัญในการพัฒนาประสิทธิภาพด้านความปลอดภัยในการเดินทางอย่างต่อเนื่อง โดยมีมาตรการให้ทุกหน่วยงานในสังกัดร่วมกันบูรณาการในการยกระดับมาตรฐานความปลอดภัยบนท้องถนนบริเวณจุดเสี่ยงและทางข้ามทั่วประเทศ พร้อมรณรงค์ให้ผู้ใช้รถใช้ถนนตระหนักถึงความปลอดภัยของผู้ร่วมทาง ซึ่งนอกจาก ทช. จะดำเนินการพัฒนาโครงข่ายงานทางเพื่อสร้างสภาพแวดล้อมด้านการขับขี่ให้มีความปลอดภัยแล้ว ยังได้มอบหมายให้สำนักอำนวยความปลอดภัย ดำเนินการสำรวจทางข้ามบนถนนในโครงข่ายทางหลวงชนบททั่วประเทศ เพื่อหาแนวทางการปรับปรุงแก้ไขทางข้ามทั้งหมดให้เป็นไปตามหลักวิศวกรรมและอยู่ในลักษณะที่เหมาะสมต่อการใช้งานในแต่ละพื้นที่ โดยจากการสำรวจทางข้าม จำนวน 5,364 แห่ง พบว่า มีทางข้ามที่อยู่ในสภาพสมบูรณ์ จำนวน 3,908 แห่ง คิดเป็นร้อยละ 72.86 และมีทางข้ามที่เสื่อมสภาพเล็กน้อยซึ่งอยู่ในระหว่างดำเนินการปรับปรุงแก้ไข จำนวน 1,456 แห่ง คิดเป็นร้อยละ 27.14 ทช. จึงได้มีแนวทางให้หน่วยงานส่วนภูมิภาค ประกอบด้วย สำนักงานทางหลวงชนบท แขวงทางหลวงชนบท และหมวดบำรุงทางหลวงชนบท ดำเนินการแก้ไขโดยการปรับปรุงสีเส้นทางข้าม ทำแถบชะลอความเร็ว ติดตั้งป้ายเตือนหรือป้ายกำหนดความเร็วในบริเวณจุดเสี่ยงให้สามารถมองเห็นได้อย่างชัดเจน เพื่อเพิ่มทัศนวิสัยที่ดีในการขับขี่ยานพาหนะ ป้องกันการเกิดอุบัติเหตุ และเพิ่มความปลอดภัยทางถนนให้กับผู้ใช้เส้นทางได้อย่างมีประสิทธิภาพ
วันพฤหัสบดีที่ 5 พฤษภาคม 2565
“บิ๊กช้าง”ลงพื้นที่จังหวัดชายแดนภาคใต้ ติดตามการขับเคลื่อนงานด้านการข่าว การพัฒนาระบบวิเคราะห์ข้อมูลเพื่อให้เกิดประสิทธิภาพสูงสุด
เมื่อวันที่ ๕ พ.ค.๖๕ พล.อ.ชัยชาญ ช้างมงคล รมช.กห./ประธานกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้
พร้อมด้วย พล.อ.พูลศักดิ์ พงษ์สวัสดิ์, นายดลเดช พัฒนรัฐ ผศ.รัชดา ธนาดิเรก กรรมการฯ และ พล.อ.สุพจน์ มาลานิยม เลขา สมช. เดินทางไปปฏิบัติภารกิจ ณ ค่ายสิริธร อ.ยะรัง จ.ปัตตานี เพื่อติดตามการขับเคลื่อนงานบูรณาการ ฐานข้อมูลด้านความมั่นคง ในการสนับสนุนการแก้ไขปัญหาในพื้นที่จังหวัดชายแดนภาคใต้ ให้สามารถบูรณาการงานด้านการข่าว การพัฒนาระบบวิเคราะห์ข้อมูล ที่จะทำให้การปฏิบัติภารกิจเกิดประสิทธิภาพสูงสุด สร้างความมั่นคงปลอดภัยให้เกิดขึ้นแก่ประชาชนใน 3 จังหวัดชายแดนภาคใต้ อันจะนำมาซึ่งความสงบสุข สันติสุขอย่างยั่งยืนตลอดไป
#ชายแดนภาคใต้
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 31 ธันวาคม 2564
โฆษกรัฐบาล เผย นายกฯ ปลื้ม “คนละครึ่ง” มาตรการครองใจประชาชนที่สุดแห่งปี 64  เชิญชวนใช้สิทธิเฟส 3 วันนี้วันสุดท้าย
โฆษกรัฐบาล เผย นายกฯ ปลื้ม “คนละครึ่ง” มาตรการครองใจประชาชนที่สุดแห่งปี 64  เชิญชวนใช้สิทธิเฟส 3 วันนี้วันสุดท้าย ย้ำหากใช้ไม่หมดทบสิทธิเฟส 4 ไม่ได้!
วันนี้(31ธันวาคม2564)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจมาตรการฟื้นฟูและกระตุ้นเศรษฐกิจของรัฐบาลโดยเฉพาะมาตรการคนละครึ่งที่ล่าสุดกรุงเทพโพลล์โดยมหาวิทยาลัยกรุงเทพเผยผลสำรวจความคิดเห็นประชาชนเรื่อง“ที่สุดแห่งปี2021”ได้ทำการสำรวจผลงานของรัฐบาลพบว่าโครงการ/มาตรการช่วยเหลือของรัฐบาลที่ชื่นชอบมากที่สุดแห่งปีคือโครงการคนละครึ่งเฟส3ร้อยละ49.6สะท้อนถึงการช่วยเหลือเยียวยาตรงกับความต้องการของพี่น้องประชาชนช่วยลดภาระค่าครองชีพประจำวันได้เห็นผล
โฆษกประจำสำนักนายกรัฐมนตรีกล่าวเพิ่มเติมว่าในส่วนของมาตรการใช้จ่ายลดค่าครองชีพจากการแพร่ระบาดของโควิด-19ของรัฐทั้ง4โครงการได้แก่โครงการคนละครึ่งเฟส3โครงการยิ่งใช้ยิ่งได้รวมทั้งเพิ่มกำลังซื้อในบัตรสวัสดิการแห่งรัฐและโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษความคืบหน้า(ข้อมูลณวันที่29ธันวาคม2564)ผู้ใช้สิทธิสะสมรวม41.49ล้านคนยอดใช้จ่ายสะสมรวม251,403.8ล้านบาทแบ่งเป็น1)โครงการคนละครึ่งเฟส3มีผู้ใช้สิทธิสะสม26.34ล้านคนยอดใช้จ่ายสะสม221,109.8ล้านบาทแบ่งเป็นส่วนที่ประชาชนจ่ายสะสม112,482.5ล้านบาทและรัฐร่วมจ่ายสะสม108,627.3ล้านบาท2)โครงการยิ่งใช้ยิ่งได้มีผู้ใช้สิทธิสะสม91,952คนยอดใช้จ่ายส่วนประชาชนสะสม3,822.7ล้านบาทและยอดใช้จ่ายด้วยe-voucherสะสม330.8ล้านบาท3)โครงการเพิ่มกำลังซื้อให้แก่ผู้มีบัตรสวัสดิการแห่งรัฐมีผู้ใช้สิทธิสะสม13.55ล้านคนยอดใช้จ่ายสะสม23,967.1ล้านบาทและ4)โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม1.51ล้านคนยอดใช้จ่ายสะสม2,173.4ล้านบาทโดยในส่วนของผู้ประกอบการร้านอาหารและเครื่องดื่มในโครงการคนละครึ่งระยะที่3และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดมีจำนวนกว่า82,000ราย ขณะนี้โครงการคนละครึ่งเฟส3มีจำนวนผู้ใช้สิทธิครบ4,500บาทแล้วกว่า7.66ล้านรายในขณะที่การใช้สิทธิe-Voucherโครงการยิ่งใช้ยิ่งได้มีจำนวนกว่า312.2ล้านบาทและประชาชนสามารถใช้จ่ายในโครงการฯทั้ง2ได้ถึงวันนี้เป็นวันสุดท้าย(31ธันวาคม2564)ซึ่งหากพ้นกำหนดดังกล่าวจะไม่สามารถใช้สิทธิวงเงินที่เหลือได้อีก
“ที่ผ่านมาผลงานและนโยบายโครงการต่างๆเป็นที่ประจักษ์ทุกกระทรวงทุกหน่วยงานช่วยกันคิดและรับฟังข้อเสนอแนะที่จะเป็นประโยชน์ โดยยึดประชาชนเป็นศูนย์กลางดีใจที่ประชาชนตอบรับโครงการคนละครึ่งเป็นอย่างดีซึ่งล่าสุดครม.ได้เห็นชอบโครงการคนละครึ่งระยะที่4แล้วมอบของขวัญปีใหม่ให้คนไทยคาดการณ์ว่าจะเริ่มโครงการในเดือนมีนาคม2565ถึงเดือนเมษายน2565เป็นระยะเวลา2เดือนเพื่อเป็นการกระตุ้นเศรษฐกิจภายในประเทศรักษากำลังซื้อและทำให้เกิดการเติบโตทางเศรษฐกิจต่อไป”โฆษกประจำสำนักนายกรัฐมนตรีกล่าว
__________
วันพฤหัสบดีที่ 4 สิงหาคม 2565
สธ.เผย จัดหาและกระจายยารักษาโควิด 19 ไปทั่วประเทศอย่างเพียงพอ
รองปลัดกระทรวงสาธารณสุข เผย มีการจัดหาและกระจายยาต้านไวรัสรักษาโควิด 19 ไปทั่วประเทศอย่างเพียงพอ ฟาวิพิราเวียร์ 6.8 ล้านเม็ด และโมลนูพิราเวียร์ 6.6 ล้านเม็ด อยู่ระหว่างจัดซื้อเพิ่มอีก 30 ล้านเม็ด เพื่อสามารถมียาใช้มากกว่า 30 วัน
รองปลัดกระทรวงสาธารณสุข เผย มีการจัดหาและกระจายยาต้านไวรัสรักษาโควิด 19 ไปทั่วประเทศอย่างเพียงพอ ฟาวิพิราเวียร์ 6.8 ล้านเม็ด และโมลนูพิราเวียร์ 6.6 ล้านเม็ด อยู่ระหว่างจัดซื้อเพิ่มอีก 30 ล้านเม็ด เพื่อสามารถมียาใช้มากกว่า 30 วัน ย้ำผู้ติดเชื้อไม่จำเป็นต้องกินยาต้านไวรัสทุกราย แม้จะเป็นกลุ่ม 608 โดยแพทย์จะพิจารณาสั่งจ่ายยาตามอาการและข้อบ่งชี้
วันนี้ (4 สิงหาคม 2565) นายแพทย์ธงชัย กีรติหัตถยากร รองปลัดกระทรวงสาธารณสุข กล่าวว่า กระทรวงสาธารณสุขมีการจัดหายารักษาโรคโควิด 19 จำนวน 4 รายการ คือ ฟาวิพิราเวียร์ โมลนูพิราเวียร์ เรมเดซิเวียร์ และแพกซ์โลวิด ซึ่งเป็นยาที่ได้รับการขึ้นทะเบียนจากสำนักงานคณะกรรมการอาหารและยา (อย.) หรือคัดเลือกยาคุณภาพจากต่างประเทศและนำเข้าโดยองค์การเภสัชกรรม ยืนยันว่ามีการจัดหาและกระจายยาฟาวิพิราเวียร์ โมลนูพิราเวียร์ และเรมเดซิเวียร์ ไปยังทุกจังหวัดอย่างเพียงพอ โดยตั้งแต่เดือนมกราคม - กรกฎาคม 2565 กระทรวงสาธารณสุขสนับสนุนยาให้ทั้งโรงพยาบาลรัฐและเอกชนทั่วประเทศ เป็นยาฟาวิพิราเวียร์ 265.5 ล้านเม็ด ยาโมลนูพิราเวียร์ 12 ล้านเม็ด และยาเรมเดซิเวียร์ 375,210 ขวด
นายแพทย์ธงชัยกล่าวต่อว่า ข้อมูลล่าสุด ณ วันที่ 3 สิงหาคม 2565 มียาคงคลังในพื้นที่ คือ ยาฟาวิพิราเวียร์และโมลนูพิราเวียร์ รวม 11.2 ล้านเม็ด และยังมีสำรองที่ส่วนกลางอีกจำนวนหนึ่ง ปัจจุบันอัตราการใช้ยาเพียงพอต่อการใช้มากกว่า 14 วัน และมีการติดตามการใช้ยาด้วยระบบVMI เมื่อมีการใช้ยาจะส่งไปทดแทนต่อเนื่อง เพื่อให้ในพื้นที่มียาคงคลังสำหรับการใช้ในระยะเวลามากกว่า 14 วัน นอกจากนี้ ส่วนกลางยังมีการสำรองยาฟาวิพิราเวียร์และโมลนูพิราเวียร์กว่า 2 ล้านเม็ด และอยู่ระหว่างจัดซื้อเพิ่มเติม คือ ฟาวิพิราเวียร์ 10 ล้านเม็ด โมลนูพิราเวียร์ 20 ล้านเม็ดและเรมเดซิเวียร์ 8 หมื่นขวด
นพ.ธงชัยกล่าวอีกว่า ยาแต่ละรายการมีข้อบ่งชี้ในการใช้แตกต่างกัน ซึ่งผู้ติดเชื้อโควิด 19 ไม่จำเป็นต้องได้รับยาต้านไวรัสทุกราย แม้จะเป็นกลุ่ม 608 ขึ้นอยู่กับดุลยพินิจของแพทย์ที่จะพิจารณาจ่ายยาตามอาการ ข้อบ่งชี้และแนวทางการดูแลรักษาตามมาตรฐานของกรมการแพทย์ โดยยาโมลนูพิราเวียร์ จะใช้ในผู้ที่มีอาการเล็กน้อยถึงปานกลาง ร่วมกับปัจจัยเสี่ยงที่จะเกิดอาการรุนแรงอย่างใดอย่างหนึ่ง คือ อายุมากกว่า 60 ปี หรือมีโรคประจำตัว เช่น โรคเบาหวานที่ควบคุมไม่ได้ โรคหลอดเลือดสมอง โรคปอดอุดกั้นเรื้อรังระดับ 2 ขึ้นไป โรคไตเรื้อรังระยะ 3 ขึ้นไป โรคหัวใจและหลอดเลือดระดับ 2 รวมถึงโรคหัวใจแต่กำเนิด ภาวะอ้วนน้ำหนักมากกว่า 90 กิโลกรัม หรือBMI เกิน 30 กก./ตร.ม. มีภาวะตับแข็งระดับ 8 ขึ้นไป ภาวะภูมิคุ้มกันต่ำ ได้รับยาเคมีบำบัดหรือยากดภูมินาน 15 วันขึ้นไป ผู้ติดเชื้อเอชไอวีที่มีค่า CD4 น้อยกว่า 200 เซลล์/ลบ.ม. หรือได้รับวัคซีนไม่ครบตามเกณฑ์ คือไม่ได้รับเข็มกระตุ้น
“แม้จะมีโรคเรื้อรัง แต่การจ่ายยาอยู่ที่ดุลยพินิจของแพทย์ ซึ่งจะพิจารณาจากความเสี่ยงในกลุ่มที่มีอาการมากหรือควบคุมอาการไม่ได้ รวมทั้งยาต้านไวรัสรักษาโควิด 19 เป็นยาที่ขึ้นทะเบียนฉุกเฉิน ขณะนี้ อนุญาตให้ใช้ในโรงพยาบาลและคลินิกเวชกรรม ซึ่งต้องสั่งจ่ายโดยแพทย์เท่านั้น ประชาชนไม่ควรหาซื้อยามากินเอง จะเป็นอันตรายได้” นายแพทย์ธงชัยกล่าว
************************************ 4 สิงหาคม 2565
วันอังคารที่ 31 สิงหาคม 2564
รมว.แรงงาน แจงผลงานชุดเฉพาะกิจ 2 เดือนตรวจต่างด้าวกว่า 3 หมื่นคน สถานประกอบการเกือบ 7 ร้อยแห่ง
นายสุชาติ ชมกลิ่น รัฐมนตรีว่าการกระทรวงแรงงาน มอบหมายพล.ต.ต. นันทชาติ ศุภมงคล ในฐานะหัวหน้าคณะทำงานอำนวยการชุดเฉพาะกิจฯ ตรวจสอบ ปราบปราม และดำเนินคดีคนต่างด้าว นายจ้าง/สถานประกอบการที่ใช้แรงงานต่างด้าวผิดกฎหมาย พร้อมสร้างความเข้าใจที่ถูกต้อง
เพื่อลดความเสี่ยงการแพร่เชื้อโควิดในสถานประกอบการและชุมชน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้สั่งการให้กระทรวงแรงงานบูรณาการร่วมกับฝ่ายความมั่นคง ทหาร ตำรวจ และฝ่ายปกครอง เพื่อป้องกันควบคุมการแพร่ระบาดโรคโควิด-19 แก่แรงงานในสถานประกอบการ รวมทั้งเฝ้าระวังและปราบปรามการลักลอบเข้าเมืองผิดกฎหมายตามพื้นที่แนวชายแดน ตนในฐานะรัฐมนตรีว่าการกระทรวงแรงงานจึงได้มอบหมายพล.ต.ต. นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน ทำหน้าที่หัวหน้าคณะทำงานอำนวยการและแต่งตั้งชุดเฉพาะกิจตรวจสอบ ปราบปราม จับกุม และดำเนินคดีคนต่างด้าวผิดกฎหมายในสถานการณ์การแพร่ระบาดของโรคติดเชื้อไวรัสโคโรนา 2019 ทั้งหมด 5 ชุด ชุดที่ 1 รับผิดชอบพื้นที่ 4 จังหวัด ชุดที่ 2 รับผิดชอบภาคกลาง 22 จังหวัด ชุดที่ 3 รับผิดชอบภาคตะวันออกเฉียงเหนือ 20 จังหวัด ชุดที่ 4 รับผิดชอบภาคเหนือ 17 จังหวัด และชุดที่ 5 รับผิดชอบภาคใต้ 14 จังหวัด เริ่มปฏิบัติหน้าที่ตั้งแต่ 22 มิ.ย. 64 จนถึงปัจจุบัน โดยมีผลการดำเนินการ ตรวจสอบคนต่างด้าว 30,019 คน ดำเนินคดี 100 คน และตรวจสอบนายจ้าง/สถานประกอบการ 679 แห่ง ดำเนินคดี 17 แห่ง
“ชุดเฉพาะกิจฯ มีหน้าที่ในการตรวจสอบ ปราบปราม จับกุม และดำเนินคดีคนต่างด้าว นายจ้าง/สถานประกอบการ และผู้ที่เกี่ยวข้องกับการลักลอบทำงานของคนต่างด้าวผิดกฎหมาย รวมทั้งการเคลื่อนย้ายแรงงานต่างด้าวผิดกฎหมายในพื้นที่ที่รับผิดชอบ โดยมุ่งเน้นสร้างการรับรู้การใช้แรงงานต่างด้าวถูกกฎหมายกับกลุ่มเป้าหมายที่เป็นนายจ้าง/สถานประกอบการ และแรงงานต่างด้าวที่ทำงานอยู่ในสถานประกอบการ เพื่อป้องกันมิให้มีการจ้างแรงงานผิดกฎหมายโดยเฉพาะกลุ่มแรงงานต่างด้าวที่ลักลอบเข้าเมือง มาทำงานในพื้นที่หมู่บ้านและชุมชนในจังหวัดต่างๆ ถือเป็นกลุ่มที่สุ่มเสี่ยงต่อการเป็นพาหะแพร่เชื้อไวรัสโควิด-19” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ชุดเฉพาะกิจตรวจสอบ ปราบปรามจับกุมและดำเนินคดีคนต่างด้าวทำงานผิดกฎหมายฯ เป็นชุดที่บูรณาการระหว่างพนักงานเจ้าหน้าที่ในสังกัดกรมการจัดหางาน เจ้าหน้าที่จากสำนักงานตรวจคนเข้าเมือง และหน่วยงานความมั่นคงซึ่งมีทั้งฝ่ายปกครอง ทหาร ตำรวจ และสาธารณสุข หากตรวจพบการกระทำผิดกฎหมายนายจ้างรับคนต่างด้าวเข้าทำงานโดยไม่มีใบอนุญาตทำงาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี
“ทั้งนี้ หากผู้ใดพบเห็นหรือสงสัยว่ามีคนต่างด้าวลักลอบทำงานผิดกฎหมาย สามารถแจ้งเบาะแสได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 หรือแจ้งเบาะแสโดยตรงที่กองทะเบียนจัดหางานกลางและคุ้มครองคนหางาน โทร. 02 354 1729” อธิบดีกรมการจัดหางาน กล่าว
วันพุธที่ 29 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”  ในวันที่ 29 ก.ย. 2564
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” โดยได้มอบอาหารกล่อง จำนวน 1,300 กล่อง และอุปกรณ์ทางการแพทย์ ได้แก่ หน้ากากอนามัย จำนวน 5,000 ชิ้น สเปรย์แอลกอฮอล์แบบกพา จำนวน 1,200 ชิ้น น้ำยาฆ่าเชื้อ จำนวน 10 แกลลอน ชุด PPE จำนวน 25 ชุด และถุงมือยาง จำนวน 125 คู่ ให้แก่เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนวัดเลียบราษฎร์บำรุง ชุมชนริมทางรถไฟมักกะสัน และอาสาบรรเทาสาธารณภัย วัดคลองเตยใน ทั้งนี้ อาหารกล่องดังกล่าวคัดเลือกมาจากร้านอาหารบริเวณแนวสายทางรถไฟฟ้ามหานครสายเฉลิมรัชมงคล (MRT สายสีน้ำเงิน) ดังนี้
- ร้านนายเม้งบะหมี่ปูเกี๊ยวกุ้งยักษ์ ยู่ฝั่งถนนศาลาแดง อยู่บริเวณสถานีสีลม
พิกัดร้าน https://goo.gl/maps/YXfDxap2BGF9tfJJ8
-ร้านสุกี้เฮียกอ อยู่ในซอยอินทามระ 26/1 สถานีสุทธิสาร
พิกัดร้าน https://goo.gl/maps/fnY3sLxguJEobUFB6
-ร้านข้าวแกงซอย 9 By ป้าติ๋ว อยู่บริเวณซอยประชาราษฎร์บำเพ็ญ ซ. 9 สถานีห้วยขวาง
พิกัดร้าน https://goo.gl/maps/jQQQXv4EZfsN7mhL7
-ร้านข้าวต้มแห้งเฮียหนวด พี่พรเศรษฐ์ อยู่บริเวณริมถนนสี่พระยา สถานีสามย่าน
พิกัดร้าน https://goo.gl/maps/gKdDk86ojGRUx6wo8
- ร้านก๋วยเตี๋ยวหมูทอง@บ่อนไก่ อยู่ภายในซอยปลูกจิตร 1 ใกล้แยกเคหะชุมชนบ่อนไก่ซอย 4 บริเวณสถานีลุมพินี
พิกัดร้าน https://goo.gl/maps/8fP8BxzasjHdRMmM8
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม - มิถุนายน 2564 ส่งมอบอาหารจำนวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม - กันยายน 2564 ส่งมอบอาหารจำนวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จำนวน 5,200 กล่อง รวมจำนวน 21,200 กล่อง โดยมีระยะเวลาดำเนินกิจกรรมตั้งแต่วันที่ 20 - 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
วันพฤหัสบดีที่ 16 ธันวาคม 2564
ก.เกษตร ให้สินเชื่อสร้างอาชีพ สูงสุดรายละ 100,000 บาท ติดต่อ สนง.ปศุสัตว์ หรือ ธ.ก.ส. ใกล้บ้าน
.....
กระทรวงเกษตรและสหกรณ์ (กษ.) จัดทำโครงการสานฝันสร้างอาชีพ และยกระดับรายได้เกษตรกร โดยให้สินเชื่อเป็นเงินทุนหมุนเวียน สูงสุดรายละ 100,000 บาท อัตราดอกเบี้ย 4% ใน 3 ปีแรก ผู้เป็นหนี้เสียสามารถขอกู้ได้ ใช้บุคคลหรือหลักทรัพย์ค้ำประกันได้ เพื่อส่งเสริมการประกอบอาชีพด้านการเกษตร เน้นที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือน และสามารถต่อยอดเป็นอาชีพที่มั่นคงได้
.
เกษตรกรที่สนใจติดต่อได้ที่ สำนักงานปศุสัตว์ใกล้บ้าน หรือ ธ.ก.ส. ทุกสาขาทั่วประเทศ ภายในวันที่ 31 มี.ค. 67 โดยกรมปศุสัตว์พร้อมให้คำแนะนำตลอดห่วงโซ่การผลิตและการตลาด เช่น การเลี้ยงสัตว์ การป้องกันควบคุมโรค การควบคุมมาตรฐานฟาร์ม การแปรรูป และบริการอื่นๆที่เกี่ยวข้อง
#ไทยคู่ฟ้า#ร่วมต้านโควิด19
-------------------
วันจันทร์ที่ 3 มกราคม 2565
โฆษกรัฐบาลหนุนฝ่ายค้าน กลับมาใช้กลไกสภาฯ ถ่วงดุลแทนผสมโรงม็อบบนถนน ลั่นรัฐบาลพร้อมชี้แจง อภิปราย แจงใช้งบประมาณโดยนึกถึงประโยชน์ของประชาชนและประเทศเป็นหลัก
โฆษกรัฐบาลหนุนฝ่ายค้าน กลับมาใช้กลไกสภาฯ ถ่วงดุลแทนผสมโรงม็อบบนถนน ลั่นรัฐบาลพร้อมชี้แจง
อภิปราย เหน็บเห็นนโยบายรัฐบาลโดนใจประชาชนแล้วคงหวั่นใจรีบตีโพยตีพาย แจงใช้งบประมาณโดยนึกถึงประโยชน์ของประชาชนและประเทศเป็นหลัก
วันที่ 3 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสุทิน คลังแสง ส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การเมืองปี 2565 ฝ่ายค้านจะทำงานในสภาฯ เข้มข้นขึ้นว่า รู้สึกยินดีที่ฝ่ายค้านจะกลับมาทำหน้าที่ตรวจสอบถ่วงดุลในสภาฯ ให้มากขึ้น เพราะปีที่ผ่านมาฝ่ายค้านออกแนวผสมโรงกับม็อบบนท้องถนนเสียส่วนใหญ่ ซึ่งรัฐบาลพร้อมชี้แจง ไม่ว่าจะเป็นการอภิปรายไม่ไว้วางใจรัฐบาล หรือแม้กระทั่งการอภิปรายทั่วไปแบบไม่ลงมติตามมาตรา 152 ก็ตาม
ส่วนกรณีที่นายสุทินระบุว่า ขณะนี้มีสัญญาณบ่งบอกว่ารัฐบาลกำลังบริหารจัดการงบประมาณไปในทิศทางเพื่อการหาเสียงเลือกตั้ง ซึ่งดูได้จากการออกโปรโมชั่นเยอะมากนั้น นายธนกร กล่าวว่า ยืนยันว่าการบริหารจัดการงบประมาณของรัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมนั้น เป็นการตัดสินใจใช้งบประมาณโดยคำนึงถึงประโยชน์ของประชาชนและประเทศชาติเป็นหลัก ไม่ใช่การใช้งบประมาณเพื่อกระตุ้นความนิยมของรัฐบาลเหมือนรัฐบาลในอดีต โดยนายกฯ ประกาศชัดเจนว่า รัฐบาลชุดนี้จะไม่มีการทุจริตคอรัปชั่นอย่างเด็ดขาด ดังนั้น ไม่อยากให้ฝ่ายค้านรีบตีโพยตีพาย เพียงเพราะเห็นนโยบายของรัฐบาลโดนใจประชาชน จึงกลัวว่าคะแนนนิยมของตัวเองจะตกไป
....................
วันอังคารที่ 28 ธันวาคม 2564
เด็กไทยสายตาดี ของขวัญปีใหม่ 2565
พลเอกประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมชมนิทรรศการเด็กไทยสายตาดีวิถีชีวิตใหม่ สู่การเรียนรู้ที่ดีกว่า โดยมีนายแ
เช้านี้ ( 28 ธันวาคม 2564 ) พลเอกประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมชมนิทรรศการเด็กไทยสายตาดีวิถีชีวิตใหม่ สู่การเรียนรู้ที่ดีกว่า โดยมีนายแพทย์สุวรรณชัย วัฒนายิ่งเจริญชัย และคณะผู้บริหาร ให้การต้อนรับ พร้อมมอบแว่นสายตาให้ตัวแทนเด็กนักเรียน ก่อนการประชุมคณะรัฐมนตรี ณ ทำเนียบรัฐบาล กรุงเทพมหานคร ******************
*****************************************
วันจันทร์ที่ 9 สิงหาคม 2564
ประกาศ ขสมก. ประจำวันที่ 9 สิงหาคม 2564​ พบพนักงานติดเชื้อไวรัส COVID-19 จำนวน​ 24 ราย
ประกาศ ขสมก. ประจำวันที่ 9 สิงหาคม 2564​ พบพนักงานติดเชื้อไวรัส COVID-19 จำนวน​ 24 ราย
1) พนักงานขับรถโดยสารธรรมดา สาย 2 เพศชาย อายุ 25 ปี
2) พนักงานขับรถโดยสารปรับอากาศ สาย 77 เพศชาย อายุ 57 ปี
3) พนักงานเก็บค่าโดยสารรถปรับอากาศ สาย 77 เพศหญิง อายุ 54 ปี
4) นายท่าอู่กัลปพฤกษ์ เขตการเดินรถที่ 5 เพศชาย อายุ 59 ปี
5) พนักงานการเงินและบัญชี ระดับ 4 อู่คลองเตย เขตการเดินรถที่ 4 เพศหญิง อายุ 47 ปี
6) เจ้าหน้าที่สายตรวจพิเศษ เพศชาย อายุ 44 ปี
7) พนักงานขับรถโดยสารธรรมดา สาย 107 เพศหญิง อายุ 58 ปี
8) พนักงานเก็บค่าโดยสารรถธรรมดา สาย 71 เพศหญิง อายุ 60 ปี
9) พนักงานเก็บค่าโดยสารรถธรรมดา สาย 23 เพศชาย อายุ 22 ปี
10) พนักงานเก็บค่าโดยสารรถธรรมดา สาย 23 เพศหญิง อายุ 24 ปี
11) พนักงานขับรถโดยสารธรรมดา สาย 82 เพศชาย อายุ 60 ปี (ปัจจุบันปฏิบัติหน้าที่รักษาความปลอดภัย ณ อู่พระประแดง)
12) พนักงานเก็บค่าโดยสารรถธรรมดา สาย 63 เพศหญิง อายุ 47 ปี
13) พนักงานเก็บค่าโดยสารรถปรับอากาศ สาย 79 เพศชาย อายุ 36 ปี
14) พนักงานการเงินและบัญชี ระดับ 2 กลุ่มงานบัญชีและการเงิน เขตการเดินรถที่ 6 อู่บรมราชชนนี เพศหญิง อายุ 59 ปี
15) พนักงานขับรถประจำสำนักงาน อู่พระประแดง เขตการเดินรถที่ 5 เพศชาย อายุ 57 ปี
16) พนักงานเก็บค่าโดยสารรถปรับอากาศ สาย 543 เพศหญิง อายุ 55 ปี
17) พนักงานขับรถโดยสารปรับอากาศ สาย 515 เพศชาย อายุ 58 ปี
18) พนักงานเก็บค่าโดยสารรถปรับอากาศ สาย 508 เพศหญิง อายุ 59 ปี (ปัจจุบันปฏิบัติหน้าที่นายท่าปล่อยรถโดยสารปรับอากาศ สาย 508 ณ อู่ฟาร์มจระเข้ เขตการเดินรถที่ 3)
19) พนักงานเก็บค่าโดยสารรถธรรมดา สาย 208 เพศหญิง อายุ 55 ปี
20) พนักงานขับรถโดยสารปรับอากาศ สาย 168 เพศชาย อายุ 29 ปี
21) พนักงานเก็บค่าโดยสารรถปรับอากาศ สาย 168 เพศหญิง อายุ 53 ปี
22) พนักงานเก็บค่าโดยสารรถปรับอากาศ สาย 73 เพศหญิง อายุ 31 ปี
23) พนักงานขับรถโดยสารปรับอากาศ สาย 73ก เพศหญิง อายุ 42 ปี
24) พนักงานเก็บค่าโดยสารรถปรับอากาศ สาย 79 เพศหญิง อายุ 23 ปี
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "ยกระดับผู้ประกอบการ"
ของขวัญปีใหม่ 2565 จากใจกระทรวงอุตสาหกรรม "ยกระดับผู้ประกอบการ"
ของขวัญปีใหม่ 2565 จากใจกระทรวงอุตสาหกรรม
3. ยกระดับผู้ประกอบการ
- กำหนดมาตรฐานที่เกี่ยวข้องกับ Covid-19 ครอบคลุมทั้งผลิตภัณฑ์สำหรับผู้ประกอบการอุตสาหกรรมการแพทย์และประชาชนทั่วไป จำนวน 39 มาตรฐาน
- ฟรี‼️ ต้นแบบผลิตภัณฑ์จาก “กัญชง” 28 ผลิตภัณฑ์ จากสำนักงานเศรษฐกิจอุตสาหกรรม รวมถึงให้บริการข้อมูลอุตสาหกรรมกัญชงในประเทศไทยได้ที่ www.thailandhemp.info “กัญชง” พืชเศรษฐกิจใหม่สู่การใช้ประโยชน์เชิงอุตสาหกรรมตอบสนองเศรษฐกิจชีวภาพ (Bioeconomy)
- ฟรี‼️ ให้คำปรึกษาแนะนำและออกแบบบรรจุภัณฑ์ ฉลาก สติกเกอร์ พร้อมจัดทำต้นแบบให้ผู้ประกอบการ จากกรมส่งเสริมอุตสาหกรรม
- มอบต้นแบบเครื่องมือแพทย์ด้วยเทคโนโลยีหุ่นยนต์และระบบอัตโนมัติรองรับการแพร่ระบาดของ Covid-19 ให้สถานพยาบาลของรัฐและเอกชน จากกรมส่งเสริมอุตสาหกรรม
- คลินิกให้คำปรึกษาแนะนำด้านการพัฒนาผลิตภัณฑ์แก่วิสาหกิจชุมชน จากกรมส่งเสริมอุตสาหกรรม
- ฟรี‼️ 6 เดือน ซอฟแวร์สำหรับ SME 34 โปรแกรม ในด้านบัญชี การเงิน ตลาดออนไลน์ บริหารจัดการ บริหารบุคคล การสื่อสาร บริการลูกค้า จากกรมส่งเสริมอุตสาหกรรม
วันพุธที่ 11 สิงหาคม 2564
รมว.วธ. บันทึกเทปวีดิทัศน์การจัดกิจกรรม  เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปี ๑๒ สิงหาคม ๒๕๖๔
บันทึกเทปวีดิทัศน์การจัดกิจกรรม ร้อยใจภักดิ์ อัคราภิรักษศิลปิน เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๔ และร่วมร้องเพลง "สดุดีพระแม่ไทย"
วันที่ ๙ สิงหาคม ๒๕๖๔ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์การจัดกิจกรรม ร้อยใจภักดิ์ อัคราภิรักษศิลปิน เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๔ และร่วมร้องเพลง "สดุดีพระแม่ไทย" โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหารกระทรวงวัฒนธรรม และวัฒนธรรมจังหวัดเข้าร่วมผ่านระบบ ZOOM ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 7 มกราคม 2565
โฆษกกระทรวงสาธารณสุข เปิดการอบรมให้ความรู้การดำเนินโครงการ CoST ประจำปีงบประมาณ พ.ศ. 2565
โฆษกกระทรวงสาธารณสุข เปิดการอบรมให้ความรู้การดำเนินโครงการความโปร่งใสในการก่อสร้างภาครัฐ (Infrastructure Transparency Initiative : CoST) ประจำปีงบประมาณ พ.ศ. 2565 พร้อมมอบนโยบายให้หน่วยงานในสังกัดกระทรวงสาธารณสุขปฏิบัติงานอย่างถูกต้อง โปร่งใส
โฆษกกระทรวงสาธารณสุข เปิดการอบรมให้ความรู้การดำเนินโครงการความโปร่งใสในการก่อสร้างภาครัฐ (Infrastructure TransparencyInitiative : CoST)ประจำปีงบประมาณ พ.ศ. 2565 พร้อมมอบนโยบายให้หน่วยงานในสังกัดกระทรวงสาธารณสุขปฏิบัติงานอย่างถูกต้อง โปร่งใส เพื่อประโยชน์ของประเทศชาติและประชาชน
เมื่อวันที่ 7 มกราคม 2565 ที่กระทรวงสาธารณสุข จังหวัดนนทบุรี นายแพทย์รุ่งเรือง กิจผาติที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข เป็นประธานในพิธีเปิดการอบรมให้ความรู้การดำเนินโครงการความโปร่งใสในการก่อสร้างภาครัฐ (Infrastructure Transparency Initiative : CoST) ประจำปีงบประมาณ พ.ศ. 2565
นายแพทย์รุ่งเรือง กล่าวว่า การดำเนินการจัดซื้อจัดจ้าง หรือการก่อสร้างของหน่วยงานในสังกัดกระทรวงสาธารณสุข ล้วนส่งผลกระทบต่อชีวิตของประชาชน เช่น การก่อสร้างโรงพยาบาล การจัดซื้อวัคซีน ยา และเวชภัณฑ์ เพื่อรักษาผู้ป่วย จึงต้องดำเนินการอย่างโปร่งใส สุจริต ทั้งในกรอบแนวคิดหรือเจตนา วิธีการ และการจัดการ ตลอดจนกล้าเปิดเผยข้อมูลต่อประชาชน ซึ่งการเข้าร่วมโครงการความโปร่งใสในการก่อสร้างภาครัฐ (Infrastructure Transparency Initiative : CoST) ถือเป็นเครื่องมือที่ช่วยป้องกันไม่ให้เกิดข้อผิดพลาด ทั้งโดยเจตนา และที่มิได้เจตนา
นอกจากนี้ กระทรวงสาธารณสุข ถือเป็นกระทรวงสีขาว ที่ประชาชนให้การยอมรับ และรัฐมนตรีว่าการกระทรวงสาธารณสุข ได้กำหนดให้การต่อต้านการทุจริต เป็นนโยบายของกระทรวงสาธารณสุข ที่ต้องดำเนินการอย่างจริงจังและเด็ดขาด เพื่อประโยชน์ของประเทศชาติและประชาชน
ทั้งนี้ การอบรมให้ความรู้การดำเนินโครงการความโปร่งใสในการก่อสร้างภาครัฐ (InfrastructureTransparency Initiative : CoST) ประจำปีงบประมาณ พ.ศ. 2565 จัดขึ้นโดยศูนย์ปฏิบัติการต่อต้านการทุจริต กระทรวงสาธารณสุข เพื่อให้ผู้รับผิดชอบงานพัสดุระดับกรมและระดับหน่วยงาน ของหน่วยงานในสังกัดกระทรวงสาธารณสุข ที่ได้รับการคัดเลือกเข้าร่วมโครงการ CoST ประจำปีงบประมาณ พ.ศ. 2565 จำนวน 8 หน่วยงาน ได้แก่ กรมสนับสนุนบริการสุขภาพ กรมสุขภาพจิต สำนักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ กรมอนามัย สถาบันพระบรมราชชนก และโรงพยาบาลบ้านแพ้ว(องค์การมหาชน) มีความรู้ ความเข้าใจในขั้นตอน รายการข้อมูลที่ต้องใช้ในการเปิดเผยข้อมูลสำหรับโครงการCoSTของประเทศไทย เป็นไปตามแนวทาง CoST และยังส่งผลต่อการประเมิน ITA ของกระทรวงสาธารณสุข โดยได้รับเกียรติจากนางสาววันทนี ทรัพย์สุขสำราญ ผู้อำนวยการกลุ่มงานวิเคราะห์และพัฒนาความโปร่งใสในการก่อสร้างภาครัฐ และนางสาวพัทธนันท์ ทรัพย์เจริญ นักวิชาการคลังปฏิบัติการ กองความร่วมมือและความโปร่งใสในการจัดซื้อจัดจ้างภาครัฐ กรมบัญชีกลาง เป็นวิทยากรบรรยาย
************************************​​​​​​7 มกราคม 2565
วันพฤหัสบดีที่ 4 สิงหาคม 2565
รัฐบาลเชิญชมนิทรรศการเฉลิมพระเกียรติฯ ด้วยรักแห่งแผ่นดิน
วันพุธที่ 3 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนประชาชนร่วมชมนิทรรศการเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 ส.ค.2565 ภายใต้ชื่องาน ด้วยรักแห่งแผ่นดิน With Love for the Nation ซึ่งแบ่งออกเป็น 5 โซน ได้แก่ โครงการป่ารักน้ำอันเนื่องมาจากพระราชดำริ ณ นิทรรศน์รัตนโกสินทร์ การจัดแสดงผลิตภัณฑ์และสินค้าตามแนวพระราชดำริ ที่ ซ.ราชดำเนินกลางใต้ ฝั่งวัดราชนัดดาราม นิทรรศการโขนและศิลปะวัฒนธรรม ณ หอศิลป์ร่วมสมัยราชดำเนิน พื้นที่สร้างสรรค์สำหรับเด็กและเยาวชน บริเวณป้อมมหากาฬ และการออกร้านเลิศลิ้มชิมรส บริเวณป้อมมหากาฬและแนวคลองโอ่งอ่าง ผู้สนใจเข้าชมได้ตั้งแต่บัดนี้ – 15 ส.ค.2565
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 9 มิถุนายน 2565
โฆษกรัฐบาลเผย นายกฯ เตือนประชาชนระวังตกเป็นเหยื่อมิจฉาชีพหลอกขายชุดตรวจ ATK กำชับเจ้าหน้าที่ตำรวจเร่งดำเนินการจับกุม ไม่ให้เกิดความเสียหายแก่ประชาชน
โฆษกรัฐบาลเผย นายกฯ เตือนประชาชนระวังตกเป็นเหยื่อมิจฉาชีพหลอกขายชุดตรวจ ATK กำชับเจ้าหน้าที่ตำรวจเร่งดำเนินการจับกุม ไม่ให้เกิดความเสียหายแก่ประชาชน ขณะที่ผู้ติดเชื้อโควิด-19 จำนวน 3,185 ราย มาจากภายในประเทศทั้งหมด
วันนี้ (9 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนให้ระมัดระวังหลังพบกรณีการหลอกขายชุดตรวจ Antigen Test Kit (ATK) ผ่านทางเฟซบุ๊ก โดยกำชับเจ้าหน้าที่ตำรวจเร่งตรวจสอบและดำเนินการจับกุมผู้กระทำผิดมาดำเนินคดี ขอประชาชนอย่าหลงกล ตรวจสอบร้านค้าก่อนทำการโอนทุกครั้ง เพื่อไม่ให้ตกเป็นเหยื่อของมิจฉาชีพ นายกรัฐมนตรียังฝากให้เน้นว่า แม้ขณะนี้สถานการณ์โควิด-19 ในไทยคลี่คลาย ดีขึ้นเป็นลำดับ แต่การตรวจคัดกรองตนเอง เพื่อป้องกันการแพร่ระบาดในกลุ่มและครอบครัว ยังเป็นสิ่งสำคัญ
ทั้งนี้ เจ้าหน้าที่ตำรวจกองกำกับการ 4 กองบังคับการปราบปรามการกระทำความผิดเกี่ยวกับการคุ้มครองผู้บริโภค (กก.4 บก.ปคบ.) ได้จับกุมผู้ต้องหาจำนวน 6 ราย ซึ่งหลอกขายชุดตรวจ Antigen Test Kit (ATK) ผ่านทางเฟซบุ๊ก จากการสอบสวนเบื้องต้นยังไม่ปักใจเชื่อคำให้การของผู้ต้องหา โดยจะทำการสืบสวนขยายผลต่อไป หากประชาชนท่านใดเคยถูกหลอกขายชุดตรวจ Antigen Test Kit (ATK) สามารถแจ้งข้อมูลกับเจ้าหน้าที่เพื่อประกอบการดำเนินคดีเพิ่มเติมกับกลุ่มผู้ต้องหาต่อไป
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,185 ราย จำแนกเป็น ผู้ติดเชื้อในประเทศ 3,185 ราย และผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 23 ราย ผู้ที่กำลังรักษาตัว 25,262 ราย และมียอดผู้ที่หายป่วยกลับบ้านแล้ว 3,326 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,253,617 ราย จำนวนผู้ที่หายป่วยสะสมจำนวน 2,253,034 ราย จำนวนผู้ป่วยปอดอักเสบรักษาตัวอยู่ในโรงพยาบาล 678 ราย
วันศุกร์ที่ 22 กรกฎาคม 2565
“อนุชา” โต้ “นิยม” ยืนยันสัญญาเช่าที่ดินเฉลิมโลก (ฝั่งเหนือ) เกิดขึ้นก่อนรัฐบาลชุดนี้เข้ามาบริหารประเทศ ย้ำรัฐบาลยึดผลประโยชน์ของประเทศเป็นหลัก
“อนุชา” โต้ “นิยม” ยืนยันสัญญาเช่าที่ดินเฉลิมโลก (ฝั่งเหนือ) เกิดขึ้นก่อนรัฐบาลชุดนี้เข้ามาบริหารประเทศ ย้ำรัฐบาลยึดผลประโยชน์ของประเทศเป็นหลัก
วันที่ 22 กรกฎาคม 2565 จากกรณีที่ นายนิยม เวชกามา สมาชิกสภาผู้แทนราษฎร พรรคเพื่อไทย อภิปรายไม่ไว้วางใจ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในประเด็นที่นายกรัฐมนตรีมีพฤติกรรมส่อไปในทางทุจริตต่อหน้าที่ ปล่อยปละละเลย มีส่วนรู้เห็นและสมคบคิดให้มีการทุจริตแสวงหาผลประโยชน์ภายในหน่วยงานที่เกี่ยวข้องกับพระพุทธศาสนา โดยนำตลาดเฉลิมโลก สี่แยกประตูน้ำ ซึ่งเป็นศาสนสมบัติกลาง หรือเป็นทรัพย์สินของพระพุทธศาสนา ที่คณะสงฆ์ซื้อที่ดินในบริเวณดังกล่าวจากเอกชนมาตั้งแต่ปี 2477 ไปทำการฉ้อฉลหาประโยชน์ นั้น
นายอนุชา นาคาศัย รัฐมนตรีประจำสำนักนายกรัฐมนตรี ในฐานะที่กำกับดูแลสำนักงานพระพุทธศาสนาแห่งชาติ ชี้แจงว่า กรณีการพัฒนาที่ดินศาสนสมบัติกลางเฉลิมโลก (ฝั่งเหนือ) กรุงเทพมหานคร ความจริงเป็นการทำสัญญาเช่าที่ดิน เพื่อปรับปรุงพัฒนาสิ่งปลูกสร้างศาสนสมบัติกลาง โดยเรื่องดังกล่าวเกิดขึ้นตั้งแต่ในอดีต ในปี 2556-2557 ไม่ได้เกิดขึ้นจากรัฐบาลชุดปัจจุบัน จึงไม่สามารถสืบได้แน่ชัดว่าการทุจริตเกิดขึ้นตั้งแต่ตอนไหน แต่ในรัฐบาลปัจจุบันนายกรัฐมนตรีได้มีการต่อรองให้รัฐบาลได้รับผลประโยชน์เพิ่มขึ้น เพราะสัญญาเดิมที่ทำไว้เมื่อปี 2556 รัฐบาลในขณะนั้นทำสัญญาให้เช่าที่ดินเป็นเวลาถึง 70 ปี แต่เมื่อปี 2562 สัญญาเหมือนเดิม ต่างกันตรงที่ตัดคำว่าให้มีการต่ออายุเช่าที่ดิน 30 ปีออกไป
นายอนุชาฯ ระบุเอกสารที่ฝ่ายค้านนำมาแสดงเป็นเอกสารจริง แต่เป็นการดำเนินการตามมติมหาเถรสมาคม ในปี 2557 ซึ่งตนมองว่าผู้อภิปรายอาจได้รับข้อมูลคลาดเคลื่อนและเข้าใจผิด
วันพุธที่ 15 กันยายน 2564
​รัฐบาลเตรียมพิจารณาต่ออายุโครงการพัฒนาตำบลแบบบูรณาการ รักษาการจ้างงานบัณฑิตปริญญาตรี 14,510 คน ใน 7,255 ตำบลทั่วประเทศ บรรเทาความเดือดร้อนจากโควิด-19 เสนอ ครม. เร็ว ๆ นี้
​รัฐบาลเตรียมพิจารณาต่ออายุโครงการพัฒนาตำบลแบบบูรณาการ รักษาการจ้างงานบัณฑิตปริญญาตรี 14,510 คน ใน 7,255 ตำบลทั่วประเทศ บรรเทาความเดือดร้อนจากโควิด-19 เสนอ ครม. เร็ว ๆ นี้
วันที่ 15 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในช่วงการแพร่ระบาดของโรคโควิด-19 รัฐบาลได้ผลักดันหลายโครงการที่เป็นการจ้างงานเพื่อให้ผู้ได้รับผลกระทบยังมีรายได้ ซึ่งรวมถึงโครงการพัฒนาตำบลแบบบูรณาการ (Tambon Smart Team) โดยกรมการปกครอง กระทรวงมหาดไทย ซึ่งเป็นการจ้างงานเพื่อจัดเก็บข้อมูลและบันทึกข้อมูลในระดับตำบลในทุกมิติทั้ง 12 ด้าน เพื่อนำข้อมูลมาประมวลผลและสร้างแพลตฟอร์มให้หลายภาคส่วนสามารถเข้ามาดูข้อมูลแต่ละพื้นที่ เช่น แต่ละตำบลมีพืชเศรษฐกิจอะไรบ้าง มีแหล่งท่องเที่ยวที่น่าสนใจยังไงบ้าง ซึ่งมีการประมวลผลทุกเดือน
ทั้งนี้ โครงการดังกล่าวมีกรอบระยะเวลาดำเนินการตั้งแต่ 1 ต.ค. 2563 - 30 ก.ย. 2564 โดยได้จ้างงานประชาชนที่จบการศึกษาในระดับปริญญาตรี หรือเทียบเท่า จำนวน 7,255 ตำบล ตำบลละ 2 อัตรา รวม 14,510 อัตรา (ครอบคลุม 878 อำเภอ ในพื้นที่ 76 จังหวัด) อัตราจ้างเหมา 15,000 บาทต่อเดือน
น.ส.ไตรศุลี กล่าวว่า มาตรการดังกล่าวได้ช่วยบรรเทาความเดือนร้อนให้กับประชาชนที่หางานทำได้ยากในช่วงที่โควิด-19 แพร่ระบาด รวมถึงเพื่อส่งเสริมและกระตุ้นการบริโภคภาคครัวเรือนผ่านมาตรการการจ้างงาน ผู้ร่วมโครงการเกิดสร้างทักษะ ประสบการณ์การทำงาน ที่สามารถนำไปต่อยอดใช้ประโยชน์ในชีวิต กระทรวงมหาดไทยจึงได้พิจารณาต่อโครงการฯ จากที่จะสิ้นสุดวันที่ 30 ก.ย. 2564 นี้ ออกไปอีก เพื่อให้ประชาชนยังมีงานทำ และสานต่อการจัดทำฐานข้อมูลระดับตำบลให้เสร็จสมบูรณ์ เป็นกลไกสำคัญในการฟื้นฟูเศรษฐกิจและสังคมจากผลกระทบของโควิด-19 ต่อไป
สำหรับความคืบหน้าล่าสุดนั้นกระทรวงมหาดไทยได้เสนอเรื่องการต่ออายุโครงการไปยังสำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ในฐานะฝ่ายเลขานุการของคณะกรรมการกลั่นกรองการใช้จ่ายเงินกู้ โดยสภาพัฒน์อยู่ระหว่างการจัดทำรายละเอียด เร็วๆนี้คาดว่าจะได้เสนอต่อที่ประชุมคณะรัฐมนตรี (ครม.) พิจารณาอนุมัติต่อไป
น.ส.ไตรศุลี กล่าวว่า โครงการพัฒนาตำบลแบบบูรณาการ ซึ่งดำเนินการในปีงบประมาณ 2564 (ต.ค.63-ก.ย.64) จ้างประชาชนเก็บข้อมูลระดับตำบล 12 ด้าน เช่น โครงสร้างพื้นฐานและกายภาพ , การปกครองและความมั่นคง , สาธารณภัย , สาธารณสุข , ที่ดิน , การผังเมือง , ทรัพยากรธรรมชาติและสิ่งแวดล้อม , เศรษฐกิจ , เกษตรกรรม , อุตสาหกรรม , การบริการและการท่องเที่ยว และสังคมและการศึกษา รวมเป็นฐานข้อมูลแบบบูรณาการ (Data Base) สามารถใช้สำหรับการวางแผนพัฒนาพื้นที่ในทุกระดับ และเป็นฐานข้อมูลกลางที่เปิดเผยต่อสาธารณชน (Single opened-data system) ให้ทุกภาคส่วนของรัฐ เอกชน ภาคประชาสังคมต่าง ๆ สามารถเข้าถึงและใช้ประโยชน์ร่วมกันในข้อมูลชุดเดียวกัน
การจ้างแรงงาน 14,510 อัตรา ใช้จ่ายงบประมาณจาก พ.ร.ก. ให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ. 2563 อยู่ภายใต้แผนงานส่งเสริมและกระตุ้นการบริโภคภาคครัวเรือนและเอกชน งบประมาณ 2,701.87 ล้านบาท
..........................................
วันจันทร์ที่ 27 กันยายน 2564
นายกรัฐมนตรีมอบโอวาทผู้เกษียณอายุราชการ สลน. ให้ใช้ชีวิตหลังเกษียณฯ อยู่กับครอบครัวอย่างมีความสุข เป็นพลเมืองที่มีคุณภาพ ช่วยกันเสริมสร้างสังคมไทยให้ดีขึ้นตลอดไป
พล.อ. ประยุทธ์ จันทร์โอชา นายกรัฐมนตรี มอบโอวาทผู้เกษียณอายุราชการ สลน. ให้ใช้ชีวิตหลังเกษียณฯ อยู่กับครอบครัวอย่างมีความสุข เป็นพลเมืองที่มีคุณภาพ ช่วยกันเสริมสร้างสังคมไทยให้ดีขึ้นตลอดไป
วันนี้ (27 ก.ย.64) เวลา 09.30 น. ณ ห้องสีม่วง และโถงกลาง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายดิสทัต โหตระกิตย์ เลขาธิการนายกรัฐมนตรี นำผู้เกษียณอายุราชการของสำนักเลขาธิการนายกรัฐมนตรี (สลน.) จำนวน 8 ราย เข้าพบเพื่อรับโอวาทเป็นขวัญกำลังใจที่ได้ปฏิบัติงานด้วยความวิริยะอุตสาหะ ซื่อสัตย์สุจริต เป็นประโยชน์แก่ราชการและประเทศชาติตลอดมา โดยมี นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร และนางสาวดวงสุดา ศรียงค์ รองเลขาธิการนายกรัฐมนตรีฝ่ายบริหาร เข้าร่วมด้วย
โอกาสนี้ นายกรัฐมนตรีกล่าวให้โอวาทแก่ผู้เกษียณอายุราชการ สลน. ว่า วันนี้ถือเป็นวันอันทรงเกียรติของทุกคนที่ได้รับราชการผ่านการทำงานและประสบการณ์ต่าง ๆ ทั้งยากลำบากและมีความสุข โดยไม่มีปัญหาใด ๆ เกิดขึ้นในการทำงานจนครบอายุเกษียณราชการ 60 ปี มาเป็นอย่างดี ซึ่งเวลาต่อจากนี้จะเป็นช่วงเวลาที่ผู้เกษียณอายุราชการฯ ทุกคนจะได้ใช้ชีวิตหลังเกษียณอยู่กับครอบครัว ลูกหลาน และทำในสิ่งที่ตนเองต้องการ ที่เป็นประโยชน์ต่อตนเองและผู้อื่นอย่างมีความสุข ทั้งนี้ คุณงาม ความดีที่ทุกคนได้ปฏิบัติหน้าที่และทำงานเพื่อประชาชนและประเทศชาติด้วยความซื่อสัตย์ สุจริต เสียสละ ตลอดระยะเวลาที่ผ่านมา จะเป็นบุญกุศลทำให้ทุกคนมีความสุขอย่างยั่งยืนหลังจากเกษียณอายุราชการไป พร้อมกันนี้ขอให้ผู้เกษียณอายุราชการฯ ทุกคนดูแลสุขภาพตนเองให้แข็งแรงเหมาะสมกับวัยอยู่เสมอ ควบคู่กับการพัฒนาตนเองให้ทันการเปลี่ยนแปลงและสถานการณ์ที่เกิดขึ้น อย่างไรก็ตาม แม้ทุกคนจะเกษียณอายุราชการไปแล้วแต่ก็ยังเป็นครอบครัวเดียวกันอยู่เสมอ และสิ่งเหล่านี้จะเป็นความภาคภูมิใจที่จะติดตัวทุกคนตลอดไป
ในตอนท้าย นายกรัฐมนตรีกล่าวอวยพรให้ผู้เกษียณอายุราชการฯ ทุกคนและครอบครัวประสบแต่ความสุข ความเจริญ และสิ่งที่ดีงาม มีอายุยืนยาว เพื่อเป็นพลเมืองที่มีคุณภาพ ในการที่จะช่วยกันเสริมสร้างสังคมของประเทศไทยให้ดีขึ้นตลอดไป โดยนายกรัฐมนตรีได้มอบของที่ระลึก (ชุดเหรียญที่ระลึกพระพุทธปัญจภาคี (ชนิดเงินเล็ก) แก่ผู้เกษียณอายุราชการฯ ด้วย
---------------
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 9 ธันวาคม 2564
"เอนก" เรียกรวมพล เบอร์ 1 หน่วยงานในสังกัด ลั่น! อว. จะเป็นกระทรวงหลักผลักประเทศก้าวข้ามกับดักรายได้ปานกลางตามวิถีไทยใน 7 ปี
"เอนก" เรียกรวมพล เบอร์ 1 หน่วยงานในสังกัด ลั่น! อว. จะเป็นกระทรวงหลักผลักประเทศก้าวข้ามกับดักรายได้ปานกลางตามวิถีไทยใน 7 ปี
7 ธันวาคม 2564 : ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) หารือผู้บริหารสูงสุดของทุกหน่วยงานในสังกัดของ อว. เพื่อร่วมพลังขับเคลื่อนและบูรณาการความร่วมมือ อว. ในการพัฒนาประเทศ ณ สถาบันดนตรีกัลยาณิวัฒนา กรุงเทพฯ
ศ.(พิเศษ) ดร.เอนก กล่าวในที่ประชุมว่า การหารือในครั้งนี้เป็นการรวมพลังผู้บริหารสูงสุดของหน่วยงานในสังกัด อว. ทั้งหมด เพื่อให้ทราบแนวนโยบาย และทิศทางการเป็นองค์กรหลักในการขับเคลื่อนประเทศเชิงบูรณาการในทุกมิติ โดยใช้ความได้เปรียบเชิงทรัพยากรและวัฒนธรรม เป็นฐานในการพัฒนา ที่มีเป้าหมายร่วมคือ "ก้าวพ้นกับดักรายได้ปานกลางสู่ประเทศที่พัฒนาแล้วอย่างยั่งยืน ภายใน 7 ปี"
ประเด็นสำคัญในการหารือแนวทางการเป็นผู้นำองค์การที่กำหนดตัวชี้วัดผลลัพธ์ความสำเร็จสูงสุด (super indicator) การวิจัยและพัฒนาต่างๆ การขยายผลงานสู่เชิงพาณิชย์ รวมถึงความร่วมมือในการดำเนินงานตามนโยบายเร่งด่วนของรัฐบาลให้ประสบผลสำเร็จ ตนอยากเห็น อว. เป็นองค์กรหลักในการพัฒนาทุนมนุษย์ เน้นการใช้ความได้เปรียบเชิงสังคมและวัฒนธรรม โบราณคดี และทรัพยากรธรรมชาติ ที่เป็นโอกาสและความได้เปรียบของประเทศเสริมด้วยวิทยาศาสตร์และเทคโนโลยี สู่การพัฒนาเศรษฐกิจสร้างสรรค์ควบคู่ความสุขของชาวไทยในการก้าวข้ามกับดักรายได้ปานกลางอย่างมีประสิทธิภาพ
"ตนขอบคุณทุกหน่วยงานตลอดระยะเวลาที่ผ่านมา ที่ตั้งใจปฏิบัติหน้าที่ของตนอย่างดีเยี่ยม โดยเฉพาะเรื่องของการบริหารจัดการสถานการณ์ของโรค Covid-19 ทัังในส่วนของการสร้าง รพ.สนาม การให้บริการฉีดวัคซีน ร่วมถึงแพทย์ พยาบาล บุคลากรและผู้เกี่ยวข้องในการดูแลรักษาผู่ป่วย นักวิจัยและพัฒนาในการสร้างชุด PPE เครื่องมือแพทย์ต่างๆ ตลอดจนสามารถผลิตวัคซีนขึ้นมาใช้เอง ตนอยากเห็นความร่วมมือเช่นนี้ต่อไปในภาวะวิกฤติต่างๆ และเชื่อมั่นว่าคนไทยทุกคน โดยเฉพาะชาว อว. เอง จะร่วมกันก้าวผ่านในทุกๆเรื่องได้อย่างแน่นอน" ศ.(พิเศษ) ดร.เอนก กล่าวในตอนท้าย
ในช่วงค่ำของวันเดียวกัน ได้มีกิจกรรมพิเศษ "ดนตรี อว. เทิดพระเกียรติ" เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชมหาราช “อัครศิลปิน” ของปวงชนชาวไทย และพระปรีชาสามารถในด้านศาสตร์และศิลป์ของดนตรีด้วย ซึ่งเป็นช่วงเดียวกับการจัดงาน "ดนตรี อว. เทิดพระเกียรติ” 15 วัน ซึ่งในวันที่ 5 ธ.ค. ที่ผ่านมาเป็นการแสดงดนตรีแจสของมหาวิทยาลัยมหิดลและอัญเชิญบทเพลงพระราชนิพนธ์อย่างงดงาม ได้รับความสนใจจากทั้งคนไทยและชาวต่างชาติ วันที่ 5-7 ธ.ค. 64 จัดที่สยามพารากอน แล้วจะไปจัดที่ไอคอนสยาม ริเวอร์พาร์ค วันที่ 8 - 12 ธ.ค. 64 ตามด้วยที่ลานหน้าเซ็นทรัลเวิลด์ 13 -19 ธ.ค. 64 ทุกวันเวลา 17.00-19.00 โดย อว. จะขนทัพวงดนตรีจากหลายมหาวิทยาลัยในสังกัด อว. มาจัดแสดงกันอย่างอุ่นหนาฝาคั่ง
วันอังคารที่ 12 กรกฎาคม 2565
ครม. เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท ออกไปอีก 2 เดือน
เมื่อวันที่ 12 ก.ค.2565 ครม.มีมติเห็นชอบตามข้อเสนอของกระทรวงการคลัง ปรับลดอัตราภาษีสรรพสามิตน้ำมันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 ก.ค.2565 - 20 ก.ย.2565 เพื่อบรรเทาความเดือดร้อนให้แก่ประชาชนและภาคธุรกิจ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่ เมื่อวันที่ 12 กรกฎาคม 2565 คณะรัฐมนตรีได้มีมติเห็นชอบตามข้อเสนอของกระทรวงการคลัง ปรับลดอัตราภาษีสรรพสามิตน้ำมันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 กรกฎาคม 2565 ถึง 20 กันยายน 2565 เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ำมันดิบในตลาดโลกยังคงทรงตัวในระดับสูง
ดร.เอกนิติ นิติทัณฑ์ประภาศ อธิบดีกรมสรรพสามิต กล่าวเพิ่มเติมว่า ตามที่กระทรวงการคลังมอบหมายให้กรมสรรพสามิตดำเนินมาตรการเพื่อช่วยบรรเทาความเดือดร้อนให้แก่ประชาชนและผู้ประกอบการจากสถานการณ์ราคาน้ำมันดิบที่ปรับตัวสูงขึ้นจนส่งผลกระทบต่อภาระค่าครองชีพและต้นทุนในการประกอบกิจการต่าง ๆ โดยปรับลดอัตราภาษีสรรพสามิตน้ำมันดีเซลอย่างต่อเนื่อง ตั้งแต่วันที่ 18 กุมภาพันธ์ 2565 เป็นต้นมา โดยมาตรการดังกล่าวจะสิ้นสุดลงในวันที่ 20 กรกฎาคม 2565 แต่เนื่องจากสถานการณ์ราคาน้ำมันดิบในตลาดโลกผันผวนและยังคงทรงตัวในระดับสูง ทำให้ราคาขายปลีกน้ำมันดีเซลปรับตัวสูงขึ้นจนกระทบเป็นวงกว้างต่อประชาชนและภาคธุรกิจ ดังนั้น จำเป็นต้องใช้มาตรการทางภาษีไปอีกระยะหนึ่งเพื่อช่วยลดระดับราคาขายปลีกของน้ำมันดีเซลไม่ให้สูงจนกระทบต่อภาระค่าครองชีพของประชาชนและการฟื้นฟูเศรษฐกิจ จึงเสนอปรับลดอัตราภาษีสินค้าน้ำมันและผลิตภัณฑ์น้ำมันประเภทน้ำมันดีเซลลงลิตรละ 5 บาท ตั้งแต่วันที่ 21 กรกฎาคม 2565 ถึง 20 กันยายน 2565
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า การใช้มาตรการภาษีดังกล่าวเป็นเพียงมาตรการในระยะสั้น และถ้าหากสถานการณ์ราคาน้ำมันดิบในตลาดโลกเริ่มคลี่คลาย รัฐบาลยังคงใช้กองทุนน้ำมันเชื้อเพลิงเป็นกลไกหลักในการรักษาระดับราคาขายปลีกน้ำมันดีเซลเพื่อไม่ให้กระทบ ต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศต่อไป
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร. 02-2415600-18 ต่อ 552302
วันศุกร์ที่ 26 สิงหาคม 2565
รฟม. จัดโครงการ “บ้านฉันบ้านเธอ” อย่างต่อเนื่องเป็นปีที่ 6
.....
วันนี้ (26 สิงหาคม 2565) นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นประธานในการจัดโครงการบ้านฉันบ้านเธอ ประจำปี 2565 โดยในปีนี้ รฟม. ได้จัดกิจกรรมประกวดส่งผลงานภาพวาด “ไอเดียสิ่งประดิษฐ์อนุรักษ์สิ่งแวดล้อมจากวัสดุเหลือใช้” ให้แก่ โรงเรียนวัดบางโพโอมาวาส ซึ่งเป็นโรงเรียนตามแนวสายทางรถไฟฟ้ามหานครสายเฉลิมรัชมงคล (MRT สายสีน้ำเงิน) และโรงเรียนวัดทองสุทธาราม ซึ่งเป็นโรงเรียนตามแนวสายทางรถไฟฟ้ามหานครสายฉลองรัชธรรม (MRT สายสีม่วง) เพื่อเป็นการส่งเสริมการเรียนรู้ในด้านสิ่งแวดล้อม และปลูกฝังให้นักเรียนมีจิตสำนึกในการอนุรักษ์ทรัพยากรธรรมชาติ ซึ่งนักเรียนที่ได้รับการคัดเลือกจากทั้ง 2 โรงเรียนจะได้เข้าร่วมกิจกรรมแลกเปลี่ยนเรียนรู้ และเยี่ยมชมศูนย์ซ่อมบำรุงรถไฟฟ้าคลองบางไผ่ นอกจากนี้ นักเรียนทุกคนจะได้รับของรางวัลและของที่ระลึกจาก รฟม.
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคมที่ รฟม. ได้ดำเนินมาอย่างต่อเนื่อง โดยโครงการ “บ้านฉันบ้านเธอ” จัดขึ้นอย่างต่อเนื่องเป็นปีที่ 6 เพื่อเป็นการสร้างความสัมพันธ์อันดีกับโรงเรียนตามแนวสายทางโครงการรถไฟฟ้า ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 28 มิถุนายน 2564
ถวายการฉีดวัคซีนโควิด-19 แด่พระสงฆ์ทั่วประเทศ
วันเสาร์ที่ 12 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าถวายการฉีดวัคซีนป้องกันโรคโควิด-19 ให้แก่พระภิกษุสงฆ์ทั่วประเทศ เนื่องจากเป็นกลุ่มเสี่ยงที่ต้องรับกิจนิมนต์ พบปะศาสนิกชนจำนวนมาก และยังต้องทำสังฆกรรมร่วมกันเป็นหมู่คณะอย่างหลีกเลี่ยงไม่ได้ โดยสำนักงานพระพุทธศาสนาแห่งชาติจะเป็นผู้ติดตามอำนวยความสะดวกให้แก่พระสงฆ์ ที่เข้ารับการถวายการฉีดวัคซีน ซึ่งปัจจุบันได้รับวัคซีนแล้วกว่า 10,000 รูป และยังทยอยเข้ารับการถวายการฉีดวัคซีนอย่างต่อเนื่อง สำหรับพระสงฆ์ที่มีความประสงค์จะเข้ารับการถวายการฉีดวัคซีนโควิด-19 หากอยู่ในพื้นที่ กทม.และปริมณฑล ติดต่อได้ที่โรงพยาบาลสงฆ์ ส่วนในพื้นที่ภูมิภาค ติดต่อได้ที่สำนักงานพระพุทธศาสนาจังหวัดทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 6 สิงหาคม 2564
กระทรวงยุติธรรม โดยกรมราชทัณฑ์ ผนึกกำลังนำองค์ความรู้จากการแพทย์แผนไทย
กระทรวงยุติธรรม โดยกรมราชทัณฑ์ ผนึกกำลังนำองค์ความรู้จากการแพทย์แผนไทย "สร้างคลังยาฟ้าทะลายโจร" พร้อมเริ่มเปิดแปลงสาธิตสมุนไพร “โกฐจุฬาลัมพา” มุ่งหวังเป็นที่พึ่งให้คนไทยรอดพ้นมหันตภัยโควิด - 19
วันศุกร์ที่ 6 สิงหาคม 2564 เวลา 09.00 นาฬิกา ณ ทัณฑสถานเปิดบ้านเนินสูง ตำบลเนินหอม อำเภอเมือง จังหวัดปราจีนบุรี นายอายุตม์ สินธพพันธุ์ อธิบดีกรมราชทัณฑ์ ลงพื้นที่ติดตามความคืบหน้า โครงการส่งเสริมการปลูกพืชสมุนไพร “ฟ้าทะลายโจร” ในเรือนจำ พร้อมด้วย ดร.ภญ.สุภาภรณ์ ปิติพร ผู้ช่วยผู้อำนวยการด้านการแพทย์แผนไทยและสมุนไพร โรงพยาบาลเจ้าพระยาอภัยภูเบศร และนายสมศักดิ์ มงคลธนวัฒน์ ผู้อำนวยการวิทยาลัยการแพทย์แผนไทยอภัยภูเบศร จังหวัดปราจีนบุรี โดยมีนายวินัย แสงเขียว ผู้อำนวยการทัณฑสถานเปิดบ้านเนินสูง และเจ้าหน้าที่ผู้ปฏิบัติงาน ให้การต้อนรับ ตลอดจนรายงานผลความคืบหน้าการดำเนินงาน โอกาสนี้ อธิบดีกรมราชทัณฑ์ และคณะ ได้ร่วมปลูกพืชสมุนไพรฟ้าทะลายโจรและชมการสาธิตการแปรรูปบรรจุแคปซูลฟ้าทะลายโจร จัดโดยวิทยาลัยเจ้าพระยาอภัยภูเบศร จังหวัดปราจีนบุรี ทั้งนี้ อธิบดีกรมราชทัณฑ์ ยังได้เป็นประธานเปิดโครงการแปลงสาธิตพืชสมุนไพร “โกฐจุฬาลัมพา” ซึ่งเป็นสมุนไพรที่มีสรรพคุณและฤทธิ์ทางยาในการยับยั้งเชื้อไวรัสโควิด - 19 ในครั้งนี้อีกด้วย
สืบเนื่องจากนายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบนโยบายให้กรมราชทัณฑ์ ส่งเสริมการปลูกพืชสมุนไพรฟ้าทะลายโจรอย่างเร่งด่วน เนื่องจากที่ผ่านมาพบว่าสามารถช่วยลดความรุนแรงของโรคในกลุ่มผู้ต้องขังที่ติดเชื้อไวรัสโคโรนา 2019 (โควิด - 19) ได้เป็นอย่างดี ยิ่งเมื่อรักษาควบคู่ไปการรักษา โดยแพทย์แผนปัจจุบัน ดังนั้น “สมุนไพรฟ้าทะลายโจร” จึงเป็นอีกหนึ่งความหวังที่จะทำให้ผู้ต้องขัง รวมถึงประชาชนคนไทยรอดพ้นจากโรคระบาดในครั้งนี้ได้ นอกจากนั้นยังเป็นการส่งเสริมให้ผู้ต้องขังนำไปต่อยอดเป็นอาชีพได้หลังพ้นโทษ ทั้งนี้ กรมราชทัณฑ์ได้กำหนดแผนงานปลูกและผลิตแคปซูลฟ้าทะลายโจร เป็น 3 ระยะ ดังนี้
ระยะที่ 1 ตั้งเป้าผลิต จำนวน 8 ล้านแคปซูล ภายในวันที่ 2 กันยายน 2564
ระยะที่ 2 ตั้งเป้าผลิต จำนวน 50 ล้านแคปซูล ภายในวันที่ 20 ตุลาคม 2564
ระยะที่ 3 ตั้งเป้าผลิต จำนวน 7 ล้านแคปซูล ภายในวันที่ 20 พฤศจิกายน 2564
โดยทัณฑสถานเปิดบ้านเนินสูง จังหวัดปราจีนบุรี เป็นหนึ่งในเรือนจำนำร่องของโครงการส่งเสริมการปลูกพืชสมุนไพร “ฟ้าทะลายโจร” ที่ได้รับการสนับสนุนและร่วมมือเป็นอย่างดีจากภาคีเครือข่าย อาทิ กระทรวงเกษตรและสหกรณ์ กรมแพทย์แผนไทยและการแพทย์ทางเลือก โรงพยาบาลเจ้าพระยาอภัยภูเบศร วิทยาลัยการแพทย์แผนไทยอภัยภูเบศร ปราจีนบุรี รวมถึงบริษัทขาวละออโอสถ และโรงงานแปรรูปสมุนไพรต่าง ๆ ที่จะร่วมกันพลิกพื้นที่ของเรือนจำที่มีอยู่จำนวนมากมาใช้ประโยชน์อย่างเต็มที่ด้วยการปลูกพืชสมุนไพรไทย เช่น ฟ้าทะลายโจร กระชายขาว และสมุนไพรอื่น ๆ เพื่อนำมาช่วยเสริมสร้างภูมิต้านทานต่อสู้กับเชื้อไวรัสโควิด - 19 อีกทั้งจะยกระดับให้เป็นศูนย์การเรียนรู้การปลูกฟ้าทะลายโจรแบบครบวงจร โดยการใช้ประโยชน์จากทรัพยากรสมุนไพรที่มีอยู่ในประเทศอย่างเป็นระบบ ส่งผลให้ประเทศไทยสามารถพึ่งพาตนเอง ด้วยการสร้างคลังยาสมุนไพรฟ้าทะลายโจร และเป็นการสร้างความมั่นคงทางยาให้กับประเทศไทยในอนาคตต่อไป
วันจันทร์ที่ 18 ตุลาคม 2564
ธ.ก.ส. ปลื้ม! ยอดฝากสลาก ธ.ก.ส. ชุดเกษตรมั่งคั่ง 6 ช่วงที่ 2 ครบ 50,000 ล้านบาท
ธ.ก.ส. ปลื้ม! สลากออมทรัพย์ ธ.ก.ส. ชุดเกษตรมั่งคั่ง 6 หน่วยละ 100 บาท วงเงิน 50,000 ล้านบาท ลุ้นรางวัล 10 ล้านบาท ซึ่งเปิดรับฝากในช่วงที่ 2 ในวันที่ 18 ต.ค. 64 และมียอดรับฝากครบตามวงเงินแล้ว พร้อมขอบคุณลูกค้าที่ให้การตอบรับเป็นอย่างดี
ธ.ก.ส. ปลื้ม! สลากออมทรัพย์ ธ.ก.ส. ชุดเกษตรมั่งคั่ง 6 หน่วยละ 100 บาท วงเงิน 50,000 ล้านบาท ลุ้นรางวัล 10 ล้านบาท ซึ่งเปิดรับฝากในช่วงที่ 2 ในวันที่ 18 ต.ค. 64 และมียอดรับฝากครบตามวงเงินแล้ว พร้อมขอบคุณลูกค้าผู้มีอุปการคุณทุกท่านที่ให้การตอบรับเป็นอย่างดี สำหรับผู้ที่สนใจสามารถเลือกฝากผลิตภัณฑ์เงินฝากที่มีรางวัลอื่น ๆ ที่น่าสนใจ อาทิ เงินฝากออมทรัพย์ทวีโชค สลากออมทรัพย์เกษตรยั่งยืนหน่วยละ 20 บาท ที่มีลุ้นรางวัลและได้รับดอกเบี้ยเช่นเดียวกัน
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 6” จำนวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 10 ล้านบาท รวมมูลค่าสูงสุดกว่า 47 ล้านบาทต่อเดือน ซึ่งแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 20 สิงหาคม 2564 เป็นต้นไป วงเงินรับฝาก 50,000 ล้านบาท และช่วงที่ 2 วันที่ 18 ตุลาคม 2564 เป็นต้นไป วงเงินรับฝาก 50,000 ล้านบาท ในส่วนการรับฝากในช่วงที่ 1 เมื่อวันที่ 20 สิงหาคม 2564 ที่ผ่านมา มียอดรับฝากเต็มวงเงินภายในระยะเวลาครึ่งวัน สำหรับการรับฝากสลากในช่วงที่ 2 นั้น ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทำให้ยอดรับฝากเต็มวงเงินอย่างรวดเร็ว
ธ.ก.ส. ขอขอบคุณเกษตรกรลูกค้าผู้ฝากสลากทุกท่านที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนำไปใช้เป็นทุนสนับสนุนภาคเกษตรกรรม การพัฒนาและสร้างความเข้มแข็งสู่ธุรกิจชุมชน อันเป็นฐานรากที่สำคัญของประเทศ ทั้งนี้ สำหรับผู้ที่ต้องการฝากเงินกับ ธ.ก.ส. สามารถเลือกใช้บริการผลิตภัณฑ์เงินฝากอื่น ๆ ที่น่าสนใจได้ อาทิ เงินฝากออมทรัพย์ทวีโชค สมุดเล่มแดงที่มีสิทธิ์ลุ้นโชค รับรางวัลจากยอดเงินฝากทุก 2,000 บาท ติดต่อกัน 3 เดือน จะได้ 1 สิทธิ์ และยอดเงินฝากทุก 10,000 บาทติดต่อกัน 7 เดือน จะได้รับเพิ่ม 1 สิทธิ์ และหากฝากติดต่อกัน 10 เดือน จะได้รับเพิ่ม 2 สิทธิ์ โดยลุ้นจับรางวัลในระดับจังหวัดปีละ 2 ครั้ง และลุ้นรับรางวัลระดับประเทศอีกปีละ 1 ครั้ง และสลากออมทรัพย์เกษตรยั่งยืน หน่วยละ 20 บาท ที่ลุ้นรางวัลที่ 1 จำนวน 2 ล้านบาทในงวดที่ซื้อ เป็นต้น โดยสามารถค้นหาข้อมูลผลิตภัณฑ์ เงินฝากที่ตรงตามความต้องการของท่านได้ที่ www.baac.or.th หรือติดต่อสอบถามได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ.